# Ajatusmalli toimitusjohtajan katsauksesta

Toimitusjohtajan on huolehdittava, että hallitus saa **oleellista ja oikeaa** tietoa yhtiön kulloisestakin tilanteesta ja että hallitus pystyy siten antamaan paremmin yritykselle ja toimitusjohtajalle lisäarvoa. katatuksen on oltava sopusoinnussa yrityksen suunnan (**Päämäärät ja** **tavoitteet**) ja yrityksen strategian (**kilpailukykyinen tapa toimia sovituilla markkinoilla**) kanssa

Katsaus valmistellaan huolella etukäteen. Kokouksessa nopeasti kyhätty katsaus on pääsääntöisesti sekava ja antaa mahdollisuuden ymmärtää asiat monella tavalla. Vain ydinasiat esiin, ja niistä on toimitusjohtajan tehtävä etenemisehdotus:

1. **Yrityksen vakioraportti. (esim: tulos, tase, kassa, tehokkuusmittarit)**

Mikäli nämä on jo käyty läpi vakioraportti osuudessa, niistä on tehty toimenpide ehdotelmat, niin näihin ei enää kannata puuttua tj:n katsauksessa.

Mikäli vakoraportit sisällytetään tj:n katsaukseen niin tj: antaa raportin poikkeamista lyhyen yhteenvedon jonka yhteydessä hän tekee yhteenvedon asioista. joihin hän raportin perusteella ryhtyy seuraavaksi. Periaate 🡺 lyhyt analyysi ja mitä tehdään asioiden korjaamiseksi tai edelleen parantamiseksi.

1. **Toiminnalliset asiat:**

Lyhyt kuvaus asioista ja asioiden taustoista, joihin toimitusjohtaja haluaa hallituksen mielipiteen/päätöksen. Asiat tulee nimetä ja luetteloida erikseen.

1. **Markkina- ja avainsidosryhmien tilanne, mikäli niissä on muutoksia (**Henkilöstö, asiakkaat, yhteistyökumppanit, kilpailijat)

Lyhyt yhteenveto tilanteesta ja ehdotus jatkotoimista.

1. **Strategisten asioiden tilanne:** (Avaintehtävien tilanne, Avainprojektien tilanne, Riskit)

Toimitusjohtaja antaa hallitukselle lyhyen tilannekatsauksen yhdessä sovituista strategisista tehtävistä, projekteista ja riskeistä. Jokin tai jotkut näistä voivat olla erillisinä esityslistalla, eikä silloin tj. silloin puutu näihin katsauksessaan.

1. **Yhteenveto jatko-ohjelmasta ja jatkotoimista**

Lyhyt yhteenveto toimitusjohtajan suunnittelemista jatkotoimista ja hallituksen hyväksyntä niille. Mukaan myös ne asiat, joita kokouksen aikana on tullut lisää tai jotka ovat muuttuneet.